**Zmluva o spolupráci č. ....**

uzatvorená podľa ust. § 262 zákona č. 513/1991 Zb. Obchodný zákonník v platnom znení

(ďalej len „**Zmluva**“)

medzi nasledovnými Zmluvnými stranami:

1. Objednávateľ: **Banskobystrický samosprávny kraj**

Sídlo: Námestie SNP 23, 974 01 Banská Bystrica

IČO: 37 828 100

DIČ: 2021627333

Zastúpený: Ing. Jánom Lunterom, predsedom

Bankové spojenie: ..................................................

Kontaktná osoba: ............................................

Telefón: ........................................

E-mail: [.........................................](mailto:office@dobrykraj.sk)

(ďalej ako „**Objednávateľ**” alebo „BBSK“)

a

1. Dodávateľ:......................................................

Sídlo: ...................................................

IČO: ...............................

DIČ: ................................

Zapísaný v: registri: .............

Číslo účtu: ..........................................

Zastúpený: ................................

Bankové spojenie: ........................................

Telefón: .......................................

E-mail: .....................................

(ďalej ako „**Dodávateľ**”)

(Objednávateľ a Dodávateľ spolu aj len ako „**Zmluvné strany**“)

# **Predmet Zmluvy**

1. Cieľom tejto Zmluvy je zabezpečiť školenie zamestnancov vybranej školy v rámci projektu **„Moderné vzdelávanie pre prax 2/ ITMS kód projektu: 312011ACM2“** (ďalej “**Školenie**”) v Banskobystrickom samosprávnom kraji (ďalej len „**BBSK**“).
2. Uzatvorenie tejto Zmluvy je výsledkom verejného obstarávania s názvom „Zabezpečenie školení v rámci projektu Moderné vzdelávanie pre prax 2, časť 1 – Vzdelávací kurz Technologický a kresliaci softvér“, vyhláseného Objednávateľom ako verejným obstarávateľom postupom verejnej súťaže na predmet zákazky v zmysle prílohy Zmluvy.
3. **Predmetom tejto Zmluvy je záväzok** Dodávateľa **zabezpečiť** v rámci BBSK pre Objednávateľa **Školenie** **v rozsahu podľa prílohy č. 1 tejto Zmluvy** a podľa podmienok tejto dohody.
4. **Miestom realizácie** školenia bude **Spojená škola, Štúrova 848, 962 12 Detva.**
5. **Cena**
6. Cena za dodanie a zabezpečenie predmetu tejto Zmluvy je:

............... Eur bez DPH

............... Eur DPH

............... Eur s DPH /slovom: ................................................./

Uvedená cena je cenou maximálnou a konečnou za dodanie a zabezpečenie realizácie predmetu podľa tejto Zmluvy (v zmysle prílohy č. 1 Zmluvy).

(ďalej len „**Cena**“).

1. Cena za predmet tejto Zmluvy (Školenie) je určená ako cena celková a konečná. V Cene sú už zahrnuté akékoľvek náklady Dodávateľa spojené s plnením podľa Zmluvy.
2. V prípade, ak Dodávateľ nesplní celý záväzok dohodnutý v tejto Zmluve v termíne podľa Zmluvy, bude faktúra alikvotne krátená o objem nezrealizovaných povinností Dodávateľa.
3. Dodávateľ po zrealizovaní a ukončení školenia v celom rozsahu a podľa podmienok tejto Zmluvy, vystaví do 10 dní faktúru s lehotou splatnosti najmenej 30 dní odo dňa jej doručenia faktúry Objednávateľovi. Prílohou faktúry musí byť aj súpis rozahu realizovaného školenia najmenej v rozsahu počtu realizovaných hodín, počtu účastníkov školenia s uvedením jednotliých dní relizácie školenia.
4. Faktúra bude Objednávateľom uhradená na základe predloženej faktúry vystavenej Dodávateľom. Faktúra musí obsahovať náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je Objednávateľ oprávnený vrátiť ju Dodávateľovi na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry Objednávateľovi.
5. Faktúru, ktorá neobsahuje náležitosti daňového dokladu stanovené príslušnými právnymi predpismi, je Objednávateľ oprávnený vrátiť Dodávateľovi na opravu. Oprávneným vrátením prestáva plynúť lehota splatnosti. Celá lehota plynie znovu odo dňa doručenia (odovzdania) opravenej alebo nanovo vyhotovenej faktúry Objednávateľovi.
6. Zmluvné strany sú povinné uviesť a potvrdiť či sú alebo nie sú platiteľom DPH, pričom objednávateľ uvádza, že nie je platiteľom DPH. Dodávateľ uvedenú okolnosť uvádza na prvej strane tejto Zmluvy.
7. **Trvanie Zmluvy**
8. Zmluva sa uzatvára **na dobu určitú**, a to do splnenia zmluvného záväzku, **najneskôr však do 30.9.2022,** podľa toho, ktorá okolnosť nastane skôr.
9. Zmluvné strany sú oprávnené Zmluvu písomne vypovedať kedykoľvek, a to aj bez uvedenia dôvodu.
10. Zmluvné strany sa dohodli že výpovedná lehota je 1-mesačná a začína plynúť prvým dňom mesiaca, ktorý nasleduje po mesiaci, v ktorom bola písomná výpoveď doručená druhej Zmluvnej strane.
11. V prípade, ak Zmluva zanikne, Zmluvné strany sú si povinné vysporiadať vzájomné práva a záväzky podľa aktuálneho plnenia a to ku dňu doručenia písomnej výpovede tak, aby rozsah plnenia jednej Zmluvnej strany zodpovedal rozsahu plnenia druhej Zmluvnej strany.
12. **Práva a povinnosti Zmluvných strán**
13. Dodávateľ je povinný pri plnení Zmluvy postupovať podľa pokynov Objednávateľa, zaslaných písomne alebo emailom.
14. Dodávateľ vystaví Objednávateľovi po vykonaní Školenia výslednú správu, ktorú doručí Objednávateľovi v lehote do 30 dní odo dňa ukončenia Školenia.
15. V prípade, ak Dodávateľ poruší ktorúkoľvek povinnosť z tejto Zmluvy a ani popísomnej prípadne emailovej výzve Objednávateľa toto porušenie nenapraví najneskôr do 3 dní od doručenia tejto výzvy, je Dodávateľ povinný uhradiť Objednávateľovi zmluvnú pokutu vo výške 50,- eur (slovom: päťdesiat eur) a to aj opakovane, v prípade nesplnenia ktorejkoľvek povinnosti vyplývajpcej z tejto Zmluvy, a to aj za každú nesplnenú povinnosť jednotlivo.
16. Dodávateľ je povinný vykonať Školenie podľa podmienok a v termíne podľa tejto Zmluvy.
17. Dodávateľ je povinný účastníkom, ktorý úspešne absolvovali Školenie, vystaviť potvrdenie o absolvovaní Školenia s uvedením rozsahu školenia ako aj dátumu absolvovania.
18. Objednávateľ je povinný zabezpečiť dostatočný počet účastníkov školenia.
19. Objednávateľ je povinný včas a riadne uhrádzať faktúry podľa podmienok tejto Zmluvy.
20. **Záverečné ustanovenia**
    1. Táto Zmluva bola vyhotovená podľa slobodnej, vážnej, určitej a zrozumiteľnej vôle všetkých Zmluvných strán, ani jedna z nich ju neuzavrela v tiesni, ani za nápadne nevýhodných podmienok a ich zmluvná voľnosť nebola obmedzená.
    2. Táto Zmluva je vyhotovená v dvoch vyhotoveniach, z ktorých každé má rovnakú záväznosť. Každá strana obdrží po jednom vyhotovení.
    3. Prípadné dodatky k tejto Zmluve budú vyhotovené písomnou formou na základe súhlasu oboch Zmluvných strán.
    4. Zmluvné strany svojím podpisom potvrdzujú, že Zmluve porozumeli a že vyjadrujú ich súhlasný prejav vôle.
    5. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť, doručuje sa táto písomnosť na adresu Zmluvnej strany uvedenú v záhlaví tejto Zmluvy, pokiaľ nie je zmena adresy písomne oznámená Zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, Zmluvné strany si dohodli, že účinky doručenia nastávajú dňom vrátenia zásielky Zmluvnej strane, ktorá zásielku doručuje.
    6. V prípade, ak niektoré ustanovenie Zmluvy je alebo sa z akéhokoľvek dôvodu stane neplatné, neúčinné, alebo nevynútiteľné (obsolentné), nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásadu dobrých mravov rokovať tak, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel zmluvy musí byť zachovaný. Do doby, pokiaľ takáto dohoda nebude uzatvorená, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
    7. Dodávateľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „ZRPVS“). Dodávateľi sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 ZRPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo ZRPVS. Dodávateľi je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Dodávateľa podľa tohto ustanovenia je jej podstatným porušením tejto Zmluvy a zakladá právo Objednávateľa na odstúpenie od tejto Zmluvy s právnymi účinkami ukončenia zmluvy *ex tunc*, a/alebo právo Objednávateľa požadovať od Dodávateľa náhradu škody vzniknutej Objednávateľovi v dôsledku nesplnenia vyššie uvedených povinností Dodávateľa.
    8. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
    9. **Dodávateľ sa zaväzuje strpieť výkon auditu/kontroly súvisiaceho so zabezpečovaním Školenia, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.**

**Oprávnené osoby na výkon kontroly/auditu sú najmä: a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.**

1. Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo Zmluvných strán, je druhá Zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od Zmluvy doručené druhej Zmluvnej strane.
   1. Táto Zmluva nadobúda platnosť dňom podpisu obidvoma Zmluvnými stranami a účinnosť dňom nasledujúcim po dni jej zverejnenia na webovom sídle BBSK podľa § 47a ods. 1 zákona č. 40/1964 Zb. Občiansky zákonník v znení neskorších predpisov v nadväznosti na § 5a ods. 1, 4 a 13 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
   2. **Neoddeliteľnou prílohou tejto Zmluvy sú**:

Príloha č. 1: **Popis rozsahu plnenia predmetu zmluvy**

Príloha č. 2: Ponuka uchádzača

Príloha č. 3: Zoznam všetkých subdodávateľov/Čestné vyhlásenie o nevyužití subdodávateľov

V Banskej Bystrici dňa ...................... V ............ dňa ......................

|  |  |
| --- | --- |
| Za Objednávateľa:  ........................................  Ing. Ján Lunter,  predseda | Za Dodávateľa:  .......................................... |
|  |  |

|  |  |  |  |
| --- | --- | --- | --- |
|  | | |  |
|  |
|  |  |  |  |

**Popis rozsahu plnenia predmetu zmluvy**

Školenie práce s technologickým a kresliacim softvérom pre zamestnancov školy

**Miesto konania**: Spojená škola, Štúrova 848, 962 12 Detva.

**Termín konania:** 10/2021 - 08/2022

**Počet účastníkov kurzu:** Max. 9 pedagogických zamestnancov SŠ Detva

1 školiaci deň = 6 hodín

Trvanie

|  |  |
| --- | --- |
| **Obsah školenia** | **Rozsah** |
| * Základné školenie SolidWorks | 4 dni/ 24 hodín |
| * Zvárané konštrukcie | 2 dni/ 12 hodín |
| * Dizajn foriem | 2 dni/ 12 hodín |
| * Základné školenie Simulation Premium | 2 dni/ 12 hodín |
| * Základné školenie SolidCAM | 4 dni/ 24 hodín |
| * Sústruženie | 2 dni/ 12 hodín |
| * Sústruženie+frézovanie | 2 dni/ 12 hodín |
| * iMachining 2D | 2 dni/ 12 hodín |
| * Základné školenie Solidelectrical | 6 dní/ 36 hodín |
| **Spolu** | **26 dní/ 156 hodín** |

Školenie bude prebiehať pre všetkých pedagogických zamestnancov súčasne. Max. 9 účastníkov.

Dodávateľ zabezpečí:

* Realizáciu výučby a praktických tréningov
* Školiace materiály, pomôcky a učebné texty pre účastníkov
* Technické pomôcky
* Lektora/ Lektorov
* Cestovné náklady a doprava lektora/ lektorov
* Osvedčenie o absolvovaní kurzu